“ไทยพาณิชย์” ผนึก สสว. หนุนโครงการ “THAI SME-GP รัฐพร้อมซื้อ SME พร้อมขาย”
ไทยพาณิชย์ ผนึก สสว. หนุนโครงการ “THAI SME-GP รัฐพร้อมซื้อ SME พร้อมขาย” เพื่อพัฒนาศักยภาพ "เอสเอ็มอี" เข้าถึงระบบจัดซื้อจัดจ้างภาครัฐ
ไทยพาณิชย์ ผนึก สสว. หนุนโครงการ “THAI SME-GP รัฐพร้อมซื้อ SME พร้อมขาย” เพื่อพัฒนาศักยภาพ "เอสเอ็มอี" เข้าถึงระบบจัดซื้อจัดจ้างภาครัฐ
12 ก.ค. 2565

นายเสกสม อินทรลาวัณย์ (ที่สามจากซ้าย) ผู้ช่วยผู้จัดการใหญ่ ผู้บริหารสายงาน SME Bangkok 1 ธนาคารไทยพาณิชย์ จำกัด (มหาชน) ร่วมกับ รศ.ดร.วีระพงศ์ มาลัย ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) เดินหน้าสนับสนุนให้ผู้ประกอบการเอสเอ็มอีเข้าถึงระบบจัดซื้อจัดจ้างภาครัฐ ภายใต้ความร่วมมือในโครงการ “THAI SME-GP รัฐพร้อมซื้อ SME พร้อมขาย” พัฒนาศักยภาพผู้ประกอบการเอสเอ็มอีในระดับพื้นที่เข้าสู่การเป็นคู่ค้ากับภาครัฐ ผ่านระบบ THAI SME-GP
โดยธนาคารได้เตรียมวงเงินสินเชื่อระยะยาว วงเงินสินเชื่อเพื่อหมุนเวียนในธุรกิจ และวงเงินเพื่อการส่งออกและนำเข้า และผลิตภัณฑ์ทางการเงินอื่นๆ เช่น บริการออกหนังสือค้ำประกัน ทั้งหนังสือค้ำประกันอิเล็กทรอนิกส์ (SCB Digital LG) และบริการขอออกหนังสือค้ำประกันผ่านสาขาธนาคารไทยพาณิชย์ ภายใน 3 ชั่วโมง เป็นต้น
อีกทั้งเพื่อเสริมสภาพคล่องสนับสนุนเอสเอ็มอีในการดำเนินธุรกิจ และส่งมอบโครงการให้กับภาครัฐได้อย่างไม่มีสะดุด ผู้ประกอบการที่ต้องการรับสิทธิจะต้องขึ้นทะเบียนในระบบ THAI SME-GP และผ่านการรับรองความเป็นผู้ประกอบการเพื่อรับสิทธิประโยชน์ตามข้อกำหนด